*Euskal lexikologia eta lexikografia*

*2019-20, 1. lauhilekoa*

*Oinarrizko informazioa*

**I.** Mikel Martínez Areta

ecpmaarj@ehu.eus

 2.86 bulegoa

Harrera orduak: Astearteak 11:00-14:00

 Ostegunak 11:00-14:00

**II. Helburuak**

* Lexikologia eta lexikografiaren oinarriak, irizpideak eta lanabesak zein diren jakitea.
* Euskal lexikoaren azterketa burutzeko gaitasuna eskuratzea.
* **Hiztegiak iruzkintzeko gai izatea eta euskal hiztegigintzaren ikuspegi orokor bat izatea**.

**III. Edukiak**

* (Ikus bitez aparteko artxiboak)

**IV. Ebaluabidea**

* Azken azterketa bat egin beharko da, zeinen edukiaren banaketa honakoa izango den:
* %30 Euskal lexikografiako galdera teorikoa (euskal hiztegigile bat edo biri buruz jakiten dena).
* %25 Euskal lexikografiako bi ariketa (euskal hiztegi baten zati baten iruzkin bat, eta *OEH*aren sarrera batzuen interpretazioa).
* %10 Euskal lexikografiari buruzko derrigorrezko irakurgai batzuetatik ateratako test moduko galderak (edo labur-labur erantzuteko galderak).
* %35 Ebaluabide jarraia egiten dutenek, azterketaz gain, ‘Entregatu beharreko ariketak’ moduan markatuko diren ariketak aste bateko epean entregatu beharko dira, eskutik eskura (ez emailez), boliz idatzita eta izena jarrita, hala lexikologiakoak (%20) nola lexikografiakoak (%15).
* %35 Ebaluabide jarraia egiten ez dutenek beroni uko egiten diotela esan beharko diote irakasleari, idazki baten bidez, 9 asteren buruan. Hala bada, azken azterketan gorago aipaturiko atalez gain lexikologiako atal bat egin beharko dute (erabateko notaren %35a), zeinetan lexikologiako galdera laburrei erantzun beharko dieten.
* Oharrak:
* Ikasgaia gainditzeko azken azterketaren muinezko ataletan (goiko lehen biak) 2,3 atera beharko da. Bestela, erabateko nota ezin izango da 4,5 baino altuagoa izan.
* Ariketen nota 2. deialdirako gorde ahalko da.

**V. Derrigorrezko irakurgaiak**

* (Ikus bedi aparteko artxiboa: *Oinarrizko bibliografia*)

**VI. Sakontzeko irakurgaiak**

* (Ikus bedi aparteko artxiboa: *Sakontzeko bibliografia*)